Ole-Asbjørn Fauske

Ole Asbjørn Fauske (født 1960) er en norsk tidligere offiser i Luftforsvaret. som fra mai 2021 er president i Norges Veteranforbund for Internasjonale Operasjoner (NVIO). Fra august 2023 til august 2025 var han også president for Board of Nordic Veterans Federation (BNVF), som består av veteranorganisasjoner fra Danmark, Estland, Finland, Litauen, Norge og Sverige.

Fra 2015 var han sjef for Forsvarets avdeling for kultur og tradisjon (FAKT) og kommandant på Akershus festning. Etter en organisasjonsendring ble han i 2016 sjef for Forsvarets fellestjenester (FFT) og kommandant. Fauske ble i desember 2016 utnevnt til brigader og han gikk av med pensjon fra og med 1. oktober 2018.

Han var styreleder for veteranorganisasjonen Team Rubicon Norge fra høsten 2017 og til mai 2021, og han var styremedlem i Board of Directors for Team Rubicon Global fra desember 2017 til mars 2021.

 Liv og virke 
Fauske er utdannet luftvernartillerist, og han har operativ tjeneste fra luftvernbataljonene ved Andøya, Evenes og Bodø. I Bodø var han også bataljonsjef og sjef for Bodin Leir fra august 2003 til januar 2006. Fauske gjorde seg spesielt bemerket som kontingentsjef for de norske styrkene i Afghanistan i 2009, og senere som sjef for Luftkrigsskolen i Trondheim og Kommandant på Kristiansten festning i samme by. Han har også tidligere hatt tjeneste i Bosnia i perioden 1999-2000, og han har jobbet i Luftverninspektoratet da det var plassert på Rygge flystasjon. Før han tiltrådte som kontingentsjef i Afghanistan, jobbet han i Forsvarsstaben som stabssjef for Fellesstaben.

I perioden juni 2013 til juli 2015 var han nestkommanderende ved NATOs hovedkvarter i Sarajevo og Chief Nato Advisory Team.

Fauske er utdannet i Norge fra Luftforsvarets befalsskole, Luftkrigsskolen og Stabsskolen ved Forsvarets høgskole. I tillegg har han gått to år på utenlandsk stabsskole ved Führungsakademie der Bundeswehr i Hamburg i Tyskland. Han har også gjennomført den høyeste utdanningen i NATO ved NATO Defense College i Roma.

Sommeren 2012 ble Fauske utnevnt til Senior Fellow ved New Westminster College i Vancouver/Canada på bakgrunn av Distinguished Record of Ethical Leadership.

Brigader Fauske er en av få høyere norske offiserer som er aktive på sosiale medier. Han har også en egen blogg.

Ole-Asbjørn Fauske er opprinnelig fra Sotra i Hordaland. Han er gift og har to barn.

 Utmerkelser 
Han er tildelt Forsvarsmedaljen med laurbærgren, Forsvarsmedaljen med to stjerner,«Deputy Commander» , jfcnaples.nato.int, besøkt 21. mai 2014. Luftmilitært Samfunds hederstegn,«LMS Hederstegn - tildeling», luftmils.no, besøkt 21. mai 2014. Luftforsvarets vernedyktighetsmedalje med tre stjerner,«Prosentjakten» , Forsvarets Forum, april 2014, s. 14.  Forsvarets medalje for skyting, Forsvarets medalje for feltsport og Nijmegenmedaljen. For internasjonal tjeneste har han mottatt Forsvarets medalje for internasjonale operasjoner, Forsvarets operasjonsmedalje for Afghanistan, NATO-medaljen (Balkan), NATO-medaljen (Kosovo) og NATO-medaljen (ISAF).

Fauske ble i 2017 utnevnt til storridder av Den islandske falkeorden i forbindelse med statsbesøket til Islands president i Norge.Orðuhafaskrá , oversikt over tildelinger fra Islands president. Lest 15. april 2017. Under tjenesten som nestkommanderende ved Natos hovedkvarter i Sarajevo ble han i april 2014 tildelt den amerikanske utmerkelsen Meritorious Service Medal., Instagram (bilde fra tildelingen), besøkt 21. mai 2014.

Fra tjenesten i Bosnia mottak han også utmerkelsen Texas National Guard Medal Of Merit og under tjenesten i Afghanistan ble han tildelt Medal of Honourable Merit for Contribution to Armed Forces Development av den latviske forsvarsministeren.

Fauske har gjort mye for veteransaken, og spesielt for veteraner i Trøndelag. I juni 2013 ble han tildelt Norges Veteranforbund for Internasjonale Operasjoners hederstegn i sølv. Han ble nominert til Forsvarets Veteranpris for 2013, 2015 og 2017.

Da Fauske overtok som president i BNVF i august 2023 ble han tildelt BNVFs Medal of Honour i gull. 

 Referanser 

 Eksterne lenker  
http://teamrubiconglobal.org/about/team/#board 
 Forsvaret , andre avdelinger 
 Senior Fellow  
 Nato HQ Sarajevo 
 Texas National Guard Medal of Merit 
 Medal of Honourable Merit for Contribution to Armed Forces Development

Meritorious Service Medal

Kategori:Norske brigaderer
Kategori:Den islandske falkeorden
Kategori:Fødsler i 1960
Kategori:Personer fra Øygarden kommune